Madagaskar

**Madagaskar**, malagasy: Madagasikara, amtle franz. République de Madagascar, malagasy: Repoblikan'i Madagasikara [republiˈkʲan madaɡasˈkʲarə̥], is a Inslstoot in n Indischn Ozean, umma 400 Killameda von n Gstod vo Oustafrika. Mid 592 800&nbsp;km² is Madagaskar nou Indonesja da zwoatgrejsste Inslstoot. D Nazion umfasst d Haptinsl vo Madagaskar, wou af Plotz veja vo de grejsst-flechatstn Insln is, un a Villzohl vo kleannanan Insln, wou drum umma ling. Nou en vurgschichtlinga, prehistorischn Weggabrechn von n vuazeitlinga Grousskontinent Gondwana hod se Madagaskar vur umma 88&nbsp;milliona Jouana von n indischn Subkontinental ogspaltn ghobt, wos d Pflonzna u d Vejcha recht lang a stoak isoliata Antwicklung vagunnt houd. Vo deastweng is Madagaskar a Mittlpunkt vo Artnvillfalt u Biodiwersitet; mejra wej 90% von n durtatn Wildlem findt se nejḡads ondasts af da Eaḏn. Dea diwersnan Ekosystemm vo da Insl u s Wildlem, wou se nea blouß durtn findt, han 'gastt' u badrout duach s Einagreiffn vo da gach wachsatn Bvelkaring u dej Gfeadunga fia d Umwelt.

D archeologischn Ewidenzna von n ejaschtn Manschn, da wou se af Madagaskar ummagfrett houd, genga omed bis af vur 10 000 Jouana zrugga. D Insl i s zejascht duach autronesische Velkln bsidlt woan, dej wou af Asleḡa-Kannu vo de heinting indonesischn Insln kumma han, wou da sellmolinga sozjala u relleḡjesa Kontext nemma dea eihoimischn indonesischn Kultua schou en Hinduismus u Buddhismus midumfasst ghobt houd. Zou dene han ebba um s 9. Jh. dej Bantu vo Oustafrika iwa dej Strouss vo Mosambik dazou gstoussn. Weitane Gruppn, wou in n Indischn Ozean Schiffal gfohrn han, hom iwa d Zeid af Madagaskar gsidlt u dauahaft beitrong za malagasischn Kultua. D malagasische Vulksgruppn wiad eftas aftoalt af niad wejnga wej 18 klejnnane Velkln, vo dej wou mid iwa 5 milliona dej bvelkaringsstiakstn de Merina in n zentroln Houchland han.

Bis i s spada 18. Jh. is d Insl Madagaskar bherscht woan von an zasplittatn Zammagwirffl vo wechslhaftnan soziopolitischnan Allianzn. In n Õfang von n 19. Jh. is nou durch a Reiha vo Nowlleitn vo de Merina d ganza Insl zen Kinereich Madagaskar vaoint woan. D Monarchi is 1897 untaganga, wej s Land i s Franzesischa Kolonjalreich eineglidat woan is, vo den wou d Insl 1960 wira d Unobhangekait daglengt houd. Da autonoma Stoot Madagaskar hod dasida vejar vaschiḏnana Vafassingsperiodn ghobt, d wou aa Repablikn gnennt wean. Seit 1992 is s Land offezjell a konstituzionella Demokrati mid da Haptstod Antananarivo. Jenfalls, is in n Vulksafstond vo 2009, da President Marc Ravalomanana zrugg tretn woan u n es Amt is in n Miarz 2009 af n Andry Rajoelina iwatrong woan. D konstituzionelle Herrschaft is in n Jenna 2014 widahergstellt woan, wej da Hery Rajaonarimampianina nou da intanazionol transparentn u fer bfunnanen Wohl vo 2013 zen Presidentn danennt woan is. Bei da Wohl vo 2018 is da Andry Rajoelina in es Amt zrugg kert. Madagaskar is a Mitglid vo de Vaointn Naziona, da Afrikanischn Union (AU), da Entwicklingsgmoischaft von n Sidlinga Afrika (SADC) u da Francophonie.

Madagaskar ghejat nou dej Vaointn Naziona za dea oghenktn Lenda, wou niad aso goud entwicklt han. Amtssprouchn han Malagasy u Franzesisch. D Iwazohl vo de Eiwõhna fulng an tradizionelln Glam, en Kristntum oda a Gmisch davõ. Ekotourismus u Landwiatschaft zamst Investiziona i Asbilding, Gsundat u Priwatuntanemma han Schlisslelement vo da Entwicklingstrategi vo Madagaskar. Unta n Presedentn Ravalomanana hom dej Investiziona a substanzjells wiatschaftles Wachstum dabracht, owa niad ajeda hod profatiat, wos gwissa Sponninga zwengs de gstingan Lemsholtingskostn un en gfallnan Lemstandard i d untanan Bvelkaringsschichtna virabracht houd.

## Galeri

Madagascar_location_map_relief.png|A Reljeffkoatn vo Madagaskar.
Madagascar_physical_map.svg|Nu a Reljeffkoatn.
Madagascar MKL Bd. 11 1890 (128499589).jpg|A Koatn vo 1890.
Map_of_Madagascar-1839.jpg|A Koatn vo 1839.
Madagascar,_administrative_divisions_(old_provinces)_-_ru_-_colored.svg|A russische Koatn vo d Prowinzn vo Madagaskar.
Madagascar,_administrative_divisions_-_ru_-_colored.svg|A russische Koatn vo d Regiona vo Madagaskar.
Madagascar-regions.png|Nu a Koatn vo d Regiona vo Madagaskar.
Migraciones_austronesias.png|A Koatn vo da austronesischn Expansion.
Bundesarchiv_B_145_Bild-F013783-0033,_Berlin,_Staatsbesuch_aus_Madagaskar.jpg|President Philibert Tsiranana z Berlin 1962.
Antananarivo_-_P1090823.jpg|Demastraziona i da Haptstod.
Landscape_Madagascar_01.jpg|A Deaffal in zentroln Houchland sidle vo Antananarivo.
Satellite_image_of_Madagascar_in_September_2003.jpg|A Satelitnbildl.
Mada03-0032.jpg|Reisfelda z Antananarivo.
Zuckerrohr_Schiff.JPG|A Koh mid Zucka.
FCE_Train_Manampatrana.jpg|Da Perron, d Plattfoam, d Bohnstazion vo Manampatrana.
Pirates_Cemetery_Ile_Ste_Marie_Madagascar.jpg|A Piratnfreithuaf af da Santa-Maria-Insl.
Imerina_countryside_riziere_rice_paddies_Madagascar.jpg|Reisfelda u Terassnlandwiatschaft in n mittan Houchland.
Rainforestmadagascar04.tif|Rengwold, wou nu niks obaut wiad.
Isalo_National_Park_03.jpg|In Nazionalpark vo Isalo.
Isalo_canyons.jpg|Wisn, Bam u Felsnlandschaft in n Westn.
Madagascar-isalo.jpg|Nu a Bildl vo da Gros-Savanna.
Isalo_National_Park_01.jpg|Nu a Bildl bon Isalo-Nazionolpark.
Fianarantsoa-people.jpg|Erosion, nou dem dass da Bam wegga han.
Lemur_Catta02.jpg|Da Kotznlemur in n Isalo-Nazionolpark. 
Chameleon_in_Berenty_Madagascar_0001.JPG|A Kameljon in Berenty-Natuareserwat.
Madagascar-red-island.jpg|A Strouss in Siḏn vo Madagaskar.
Betsiboka_estuary.jpg|Es Delta von n Betsiboka-Fluß. 
Fianarantsoa-people.jpg|In n Houchland vo Fianarantsoa.
Mahafaly-tomb.jpg|Tradizionelle Grewa.
Madagascar_-_Traditional_fishing_pirogue.jpg|A tradizionells Fischabout.
MadagascarBiodiversityNoaaNasaCBC.jpg|A Koatn vo da Biodiwersitet.
Primeur_local.jpg|A Obststõnd z Madagaskar.
Allée_des_Baobabs_near_Morondava,_Madagascar.jpg|Woldfleckalln ba Morondava u Baobab-Bamma.
Koppen-Geiger_Map_MDG_present.svg|A Klimakoatn vo Madagaskar.
Madagascar_popdens_2004.png|A Koatn vo da Bvelkaringsdichtn.
Madagascar_-_rice_terraces_(2).jpg|D Landschaft mid d Reisfelda in zentroln Houchland.
Rhum_distillery_Madagascan_style_I.jpg|D Rumbrennerei.
Biogeographic_timetable_of_Madagascar_-_journal.pone.0062086.g003.png|A biogeografischs Zeittafal vo Madagaskar.
Manantenina_bushfire.jpg|Brandrodung ba Manantenina fia Ackaflechn.
Madagascar_erosion.jpg|Erosion, wal ma d Welda nidabrennt houd.
LaGuerreAMadagascar.jpg|A Bildl vo da Zeit von n franzejsischn Krejḡ geḡa s Kinereich vo d Merina.
Antananarivo05.jpg|A Bildl vo da Haptstod.
Antananarivo01.jpg|Nu a Bildl vo da Haptstod.
Mahajanga_Corniche.jpg|Z Mahajanga ban Wossa.
Madagascar_treemap.png|Exportproduktt.
Nosy-iranja-beach.jpg|Da Nosy-Iranja-Strõnd, a Turismusflek durtn.
Nosy_Iranja_097.jpg|Nu a Bildl vo Nosy Iranja.
Antananarivo_Madagascar_people_reading_news.JPG|A Zeitunga i da Haptstod.
Ethnic_groups_of_Madagascar_Map.png|Velkln u Sprouchgruppn z Madagaskar.


## Beleg